Publication: Magyar Közlöny
Issue: MK-2001-147 (Year: 2001, Number: 147)
Era: 1990-2004
Section: és forgalomban tartásának műszaki feltételeiről, továbbá környezetvédelmi felülvizsgálatáról és ellenőrzéséről szóló 1/1993. (I. 22.) BM rendeletet.
Paragraph Index: 1744

(1) Az MR. A. Függelékének 3.2.3. pontja a következő 3.2.3.1 és 3.2.3.2. számú rendelkezésekkel egészül ki: (3. A gépkocsik és pótkocsik kategóriái a következők: 3.2. N járműkategória: Áruszállító gépkocsik. 3.2.3. N3 kategória: Áruszállító gépkocsik, több mint 12 t műszakilag megengedett legnagyobb össztömeggel.) „3.2.3.1. Olyan vontató gépkocsi esetén, amely nyergespótkocsi vagy központos tengelyelrendezésű pótkocsi vontatására szolgál, az osztályba soroláshoz mértékadó műszakilag megengedett össztömeg a vontató jármű saját tömegének, a támaszkodási terhelésnek megfelelő tömegnek, amit a nyerges pótkocsi illetve a központos tengelyelrendezésű pótkocsi a vonó járműre átad, valamint — adott esetben — a vontató jármű rakománya műszakilag megengedett legnagyobb tömegének összegéből adódik. 3.2.3.2. A különleges célú járművek (darus jármű, műhelygépkocsi stb.) felépítményének részét képező berendezéseket és felszereléseket a kategóriába soroláskor áruval egyenértékűnek kell tekinteni.”

Source: https://magyarkozlony.hu/hivatalos-lapok/5f0f705143d926a8e555bc88cabca66980dcccd9/dokumentumok/2d36f8178af80aa8f566dcc14be617a30bc46a3d/letoltes